Ovo je članak o vojvođanskom i srpskom političaru.  Za istoimenog mađarskog filmskog režisera, v. Michael Curtiz.  

  

**Mihalj Kertes**, nadimci „Braca" ili „Bracika", mađ. *Kertész Mihály* (rođen 29. avgusta 1947. u Bačkoj Palanci ) je bio jedan od bliskih saradnika i poverenika Slobodana Miloševića, tokom 1990-ih. Tokom prve decenije 21 veka, nakon 5-og oktobra, Kertes je osuđivan, optuživan ili je bio svedok u nekoliko suđenja.

Biografija
----------

Kertes je rođen u Bačkoj Palanci od oca Mihalja, krojača, i majke Olge, domaćice. Završio je osnovnu i srednju školu, kao i višu „Školu za Upravljanje", smer socijalni rad, u rodnom gradu. Počeo je da radi kao socijalni radnik u gradskoj administraciji, postao član Saveza komunista Jugoslavije u 1974. Na lokalnom nivou je napredovao do pozicije sekretara gradskog komiteta Saveza Komunista, za koga je postavljen 1986. godine. 

 Tokom transformacije komunističke partije u Socijalističku partiju Srbije, Kertes je postao pobornik Miloševićeve politike.

### Uspon

Kertesov uspon u visoku politiku je počeo tokom Antibirokratske revolucije, ustanka protiv „starog režima" i podržavajući Miloševićevu politiku - započeo proteste u Bačkoj Palanci i vodio protestante do Novog Sada. Događaj, poznat kao „Jogurt revolucija", je doveo do ostavke pokrajinskog vođstva i postavljanja vođstva odanog Miloševiću. Njegova izjava „*Zašto se vi kao Srbi plašite Srbije, kad se ja kao Mađar ne plašim?*", ga je posebno proslavila. 

Nakon toga je postavljen na čelo službe Državne bezbednosti Saveznog ministarstva unutrašnjih poslova i za pomoćnika federalnog ministra inostranih poslova Petra Gračanina. 

Vrh Kertesove karijere je pozicija direktora Savezne Uprave carina, na koju je postavljen 1993, i koju je držao do 2000.

### Pad

  

U septembru 2007. je optužen za zloupotrebu položaja i proneveru. Između ostalog, tužilaštvo je teretilo grupu koja se sastojala od Slobodana Miloševića, Jovana Zebića i Nikolu Šainovića za prenos 38 miliona nemačkih maraka na kiparske banke, gde im se gubi trag. Samo se Kertesu sudi, jer su Milošević i Zebić umrli, a Šainoviću se trenutno sudi u Međunarodnom sudu za ratne zločine počinjene na prostoru bivše Jugoslavije u Hagu. 

Takođe je pod istragom, a spekuliše se i da bi mogao biti potencijalni svedok, u tzv. slučaju „duvanske mafije", povezanom sa švercom cigareta u 1990-im. Među glavnooptuženima su Marko Milošević, Mira Marković i Stanko Subotić.

Izvori
------

1. ↑  „The Milosevic charge sheet". BBC. 2. 4. 2001.. Pristupljeno 7. 9. 2007.
2. ↑  Kertesu osam godina za aferu „Kipar" („Politika", 27. decembar 2010), Pristupljeno 13. 4. 2013.
3. ↑  Kertes: Nisam bio ničiji potrčko („Blic", 9. mart 2012), Pristupljeno 13. 4. 2013.
4. ↑  Lopušina, Marko (2003) (Srpski). *Tajni ratnici ex-Jugoslavije*. Evro. ISBN 978-86-505-0056-9. Arhivirano iz originala na datum 2007-09-28. Pristupljeno 7. 9. 2007.
5. 1 2  Zorica Vulić (20. 5. 2000.). „Ko je ovaj čovek? Mihalj Kertes" (Srpski). Glas javnosti (Srbija). Pristupljeno 7. 9. 2007.
6. ↑  „Deda Mraz na optužnici" (Srpski). Danas (Srbija). 19. 3. 2007.. Pristupljeno 7. 9. 2007.
7. ↑  „Hapšenje direktora Savezne uprave carina". Arhivirano iz originala na datum 2007-08-18. Pristupljeno 2013-08-26.
8. ↑  „Kertesu osam godina za aferu „Kipar"". Politika Online. 27. 12. 2010.. Pristupljeno 3. 3. 2013.
9. ↑  „Milosevic Ally’s Trial Opens". Balkan Investigative Report Network.
10. ↑  „U istrazi o duvanskoj mafiji saslušano sedam svedoka". Danas (Srbija). 15. 8. 2007.. Pristupljeno 7. 9. 2007.

Spoljašnje veze
---------------